JUMAL KÕNELEB
Tere jälle! Tere tulemast Jani ja Joy toredasse seltskonda!
Õnneks on siin ka Püha Vaim.
Ta pole lahkunudki kuhugile.
Ta on alati meiega koos.
Mitmed usklikud võitlevad mõttega, kas nad kõlbavad Jumalale.
Kas Jumal on minu vastu või on Ta mu poolt?
Kuidas ma võiksin Jumalale kõlvata?
Läbi Piibli näeme, et paljud on võidelnud samade küsimustega.
Isegi Pauluse ajal.
Kuigi Jeesus oli tulnud ja ristil surnud,
tõusis sama küsimus esile.
Pakkumisel oli kaks varianti.
Kas saada õigeks ja kõlbavaks
kõiki käske täites või uskudes lihtsalt Jeesusesse?
Teisiti öeldes - kas saadakse õigeks seaduse kaudu,
seadust täites või usu kaudu Jeesusesse.
Seda võitlust peeti isegi peale Jeesuse surma.
Üks hea kirjakoht, kus sellest räägitakse,
on kirjas Galaatlastele.
Galaatia kogudus oli alustanud kõike toredasti aga siis...
kukuti kraavi ja Paulus ütleb üsna otse Glalaatia 3:1 alates:
"Oh mõistmatud galaatlased,
kes on teid ära sõnunud, teid, kelle silme ette
Jeesus Kristus oli joonistatud ristilööduna?
Ma tahan teie käest teada ainult seda, kas te saite
Vaimu Seaduse tegude tõttu või ususõnumi kuulamise tõttu.
Kas te olete nii mõistmatud?
Te alustasite Vaimus, kas tahate nüüd lõpetada lihas?
Kas te olete ilmaasjata nii palju kogenud?
Kui see iialgi võiks olla ilmaasjata!
See, kes nüüd annab teile Vaimu
ja laseb imevägedel tegutseda teie sees,
kas ta teeb seda Seaduse tegude või ususõnumi kuulamise tõttu?
Nii nagu Aabraham uskus Jumalat ja see arvestati talle õiguseks",
nii mõistate teie, et need, kes on usust, on Aabrahami lapsed."
Õige ehk Jumalale meelepärane, on inimene, kes toetub Jeesusele.
See, kes usub Jeesusesse
ja sellesse, mida Tema on teinud meie eest. Sellest piisab.
Galaatlaste sekka oli hiilinud juute,
kes ütlesid neile, et nad täitma neid ja neid käske
ja laskma end ümberlõigata, muidu nad ei kõlba.
Mõned langesidki uskuma vanu algjõude, nagu Paulus nimetab.
Paulus ohkas sügavalt.
Tema oli olnud variser ja teinud kõike, et olla täiuslik.
Ta armastas Jumalat nii palju,
et vihkas kõiki, kes ei uskunud nii nagu tema.
Kui üldse keegi, siis tema teadis,
et meid teeb kõlblikeks üksnes Kristuse arm ja ristitöö.
See oli see, mida Luter leidis.
Katoliku kirik oli variseride moel
läinud seaduse täitmises üsna palju tõest kõrvale.
Luter leidis selle sama kirjakoha,
et õigus tuleb üksnes ja ainult usu kaudu Jeesusesse.
Mul on kaasas rekvisiidid.
See puhas vesi sümboliseerib Jumalat.
Näeme, et Jumal on täiesti puhas ja laitmatu.
Ta on õige ja püha.
Eks ole? Jumal on püha Jumal.
Temas pole mingit pimedust ega mingisuguseid plekke.
Kui ma tulen Tema ligi, siis märkan Tema valguses ennast
ja valges tulevad kõik pimedus ja plekid nähtavale.
Kui panna tuli põlema või kevadine päike paistab,
siis inetud ja mustad aknad tulevad nähtavale.
Nüüd on juba suvi.
Nüüd tuleks aknaid pesta.
Kui tulen Jumala ette, siis minu ebapüha tuleb nähtavale.
Siin on näha, milline on minu sisemus, minu püüded,
patud, ebaõnnestumised ja üritused,
mis kuidagi ei toimi, kuidas tahes ma ka püüaksin.
Jumala Sõna ütleb, et meie endi õigus
on nagu määrdunud riie, mida katavad meie oma üritamised.
Õnneks tuli Jeesus, kes suri ristil minu pärast ja kandis minu patud.
Kogu vana Joy, kõik, mis ei kõlba ja tuli minu südamesse ja ellu.
Ta täitis mu sisemuse oma Vaimuga.
Piibel ütleb, et olen nüüd üks Vaim Temaga ja:
"eks teie tea, et te olete Jumala tempel
ja teie sees elab Jumala Vaim?"
Minu ihu on Püha Vaimu tempel. Jeesus elab minus.
Ma olen uus loodu.
Selle pärast ma kõlban ja saan olla Tema ligi.
Selle pärast võin saada palvevastuseid.
Jeesuse nimes, Tema võidu ja surma pärast ma kõlban nüüd.
Sisemiselt.
Usule tulles saavad meist Püha Vaimu templid.
Sõna ütleb nii. Püha Vaim tuleb meisse.
Kas universumis, kogu maailmakõiksuses,
Taevas kaasaarvatud, on midagi pühamat,
kui Jumala Püha Vaim?
Jeesus isegi ütles, et see pole nii tõsine,
kui keegi Teda teotab, aga, kui keegi teotab Püha Vaimu,
siis seda ei saa andeks.
Pole olemas midagi pühamat, kui Jumala Püha Vaim.
Kui see kõige püham Jumala Püha Vaim elab meie sees,
kuidas ma siis saaks öelda, et ma ei kõlba?
Kui Jumal suvatseb panna kõige pühama ja väärtuslikuma,
mis on kogu maailmakõiksuses, minu sisse elama,
kuidas ma siis peale seda võiks öelda, et ma ei suuda midagi,
olen vilets ja ei kõlba?
Kui Tema näeb mind ja sind anumana, kuhu panna oma Püha Vaim,
kes oled siis sina, et mõistad end või teisi veel hukka?
Kui lausa Püha Vaim meis elab?
Galaatia 6:14:
"Aga mulle olgu olemata, et ma kiitleksin muu, kui..."
Ma ei või kiidelda oma tegudega!
"kui meie Issanda Jeesuse Kristuse risti üle, mille läbi maailm
on minule risti löödud ja mina maailmale.
Sest ei ümberlõikamine ega ümberlõikamatus ole midagi,
(ega minu teod), vaid uus loodu."
See on see, mida arvestatakse Jumala silmis.
Tekib hea küsimus - kuidas saame käia selles uues loodus,
selles Jumala kirkuses? Sõna ütleb Galaatia 5:16 nii:
"Ma tahan öelda: Käige Vaimus, siis te ei täida lihalikke himusid."
See, et oleme nüüd uus loodu,
ei tähenda, et oleme nüüd täiesti täiuslikud ega tee enam pattu.
Meie vaim on uuesti sündinud, aga meie hing ei ole.
Meie hinges võib olla üht ja teist.
Vanu kombeid, haavu jms.
Kibedust, viha ja muud, mida ei peaks olema.
Seda kutsutakse meie lihaks. Piibel kasutab sellist väljendit.
See on see vana Jan, kes tõstab aeg ajalt pead.
Piibel ütleb julgelt nii:
"Käige Vaimus, siis te ei täida lihalikke himusid.
Sest lihalik loomus himustab Vaimu vastu ja Vaim lihaliku vastu,
need on teineteise vastased,
nii et teie ei saa teha seda, mida tahaksite.
Kui aga Vaim juhib teid, siis te ei ole Seaduse all."
Teisisõnu te pole Seaduse all, vaid armu all.
Me peaksime olema Vaimu poolt juhitud,
laskma Vaimul juhtida oma elu
ja käima Vaimus ning nagu Piibel ütleb,
Vaimu kaudu me peame suretama liha teod.
Me oleme uuestisündinud, oleme Jumala imelised armsad lapsed,
aga meil võib olla hinges igasuguseid koormaid.
Isegi kui vaim on uuestisündinud ja vaba.
Ja nüüd algab töö.
Pühitsustöö, mille Jumal viib lõpuni,
kui me järgime Teda. Jumal viib selle lõpuni.
Vahel on Tema haare tugevam, vahel Ta toob esile asju,
millest soovib, et me meelt parandaksime
ja vabastab meid. Tema teeb selle töö.
Aga see ei tähenda seda,
et me ei oleks tema silmis kogu aeg armsad ja imelised lapsed.
Võitlus on see, et laseksime oma vaimul saada tugevaks
ja kasvada ning Vaimu kaudu suretaksime liha teod.
Kuidas seda tehakse?
Mu sisemus on nüüd selline, mu sisemuses on Jumala vägi,
see sama materjal, mis on Jumalas.
Mu sisemuses on soov teha head.
Mu vaim tahab teha Jumala sarnaseid tegusid.
Usule tulemise järel ei ole enam sama lihtne teha pattu, kui varem.
See ei maitse enam nagu varem.
Paljud on öelnud, et korraga olid suitsud halva maitsega.
Südametunnistus on rangem.
See ütleb kiiremini, mis ei sobi.
See on normaalne, sest Püha Vaim,
Jeesuse elu, kes on meis, ei taha teha neid tegusid.
Mu sisemus soovib elada Jumala meele järgi.
Minu sees on jõud elada õigesti ja teha õigesti.
Võib-olla kogesid, nagu mitmed, usule tulles imelist aega,
olid vaba ja rõõmus, täis rõõmu ja vabadust.
Võib-olla on nüüd olukord teine.
Aga kui uurid ja oled aus, usun, et võid näha,
et oled kas hakanud valesti mõtlema, või ei toida oma vaimu.
Meie vaim ei püsi vabana,
kui kogu aeg toidame ennast vale toiduga.
Kui kogu aeg elame maailmas, vaatame telekast mida tahame,
ei käi koguduses, ei loe Sõna, palveta ega ülista,
siis vaim ei püsi vabana.
Vaim mattub meie oma tunnete ja liha alla.
Asi pole nii, et saame silmapilguga täiuslikuks usule tulles.
Me peame saama vaimus tugevaks, käima koguduses, lugema Sõna,
palvetama, elama regulaaarselt Issandale lähedal, iga päev.
Laskma Issandal toita oma vaimu, laskma vaimul saada tugevamaks.
Peame suhtlema Püha Vaimuga, õppima Jumalat tundma
ja selle kaudu liha kaotab üha rohkem oma haaret.
See on imeline, et võib tõesti teha midagi
aga selle kaudu ei saa me Jumala jaoks rohkem kõlbavateks.
Ei. Selle kaudu me püsime vabadena. Me kõlbame Jumalale kogu aeg.
Roomlastele 8:4 ütleb:
"et Seaduse nõuded oleksid täidetud meis,
kes me ei käi oma loomuse, vaid Vaimu järgi.
Sest need, kes elavad loomuse järgi, mõtlevad lihalikke mõtteid,
kes aga Vaimu järgi, need Vaimu mõtteid.
Sest lihalik mõtteviis on surm, Vaimu mõtteviis aga elu ja rahu;
seepärast et lihalik mõtteviis on vaen Jumala vastu,
sest ta ei alistu Jumala Seadusele ega suudagi seda.
Kes elavad oma loomuse järgi, need ei suuda meeldida Jumalale.
Aga teie ei ela oma loomuses,
vaid Vaimus, kui Jumala Vaim tõepoolest elab teie sees."
Roomlastele 8:10:
"Kui aga Kristus on teie sees,
siis on ihu küll patu tõttu surnud, aga Vaim on õiguse tõttu elu."
Halleluuja! Ma saan elada Jumala ligidal.
Ma olen õige ja kõlban Jumalale.
Ma saan rõõmustada ja mu vaim rõõmustab,
võin palvetada vaimus.
Halleluuja! Võin saada vaimus tugevaks ja olla vaba!
Halleluuja! Vabaduseks on Kristus meid vabastanud.
Efeslastele 4:17:
"Ma ütlen seda nüüd
ja tunnistan Issandas, et keegi teist ei elaks enam nii,
nagu paganad elavad oma tühises meeles,
olles oma mõtlemisega sattunud pimedusse
ning võõrdunud Jumala elust neis oleva teadmatuse..."
(me ei teadnud, mis meis on sündinud!)
"ja südame paadumuse tõttu. Nende tunnetus on nüristunud
ja nad on loovutanud end kõlvatusse tegema ahnelt kõike roppust.
Teie ei ole aga niimoodi Kristust tundma õppinud,
nii nagu tõde on Jeesuses.
Teil tuleb jätta oma endise eluviisi poolest vana loomus,
kes laostub petlike himude käes,
ning saada uueks oma mõttelaadilt ja riietuda uue inimesega,
kes on loodud Jumala poolt elama tõe õiguses ja vagaduses."
Mu uus inimene on Jumala poolt loodud elama tõe õiguses,
pühaduses ning ma võin selle vana ära visata ega pea sellest hoolima.
Ma keskendun uuele, õpin tundma, mida see oskab ja milline on.
Ma uurin seda.
Mind on aidanud ühe jutlustaja öeldu:
"Ära keskendu nii palju oma vigadele ja patust pääsemisele,
selle või teise lõpetamisele ja millestki meele parandamisele,
sellele vanale rämpsule pole üldse vaja keskenduda!
Keskendu hoopis uuele!
Keskendu heale, vaata Sõna ja loe,
mõtle nende asjade üle. Keskendu ülistusele ja Issandale!
Kogu see rämps kahvatub
ja sulab ära ning selle mõju kaob meie eludest.
Märkad ühel päeval, et sellele vanale patule,
millel enne oli sinu üle nii suur võim, pole sa enam ammu mõtelnudki.
See vana mure või hirm, mis mind enne valitses -
ma ei karda enam seda vana asja.
Keskendume Jumala imelistele asjadele,
uue loomuse imelisusele.
Siis see muudkui saab tugevamaks.
Oma jõust on see täiesti võimatu.
Seetõttu on Jumal meile andnud oma Püha Vaimu,
kes annab jõu tõusta kogu pimeduse vastu.
Luuka 11:13 ütleb:
"Kui nüüd teie, kes olete kurjad, oskate anda
häid ande oma lastele, kui palju enam Isa taevast
annab Püha Vaimu neile, kes teda paluvad!”
Mõtle, et ka UT ajal oli neid,
kes olid küll usklikud, aga ei olnud täitunud Püha Vaimuga.
Apostlite teod 19:2: "küsis ta neilt:
Kas te võtsite vastu Püha Vaimu, kui te saite usklikuks?”
Nemad aga vastasid: Me ei ole kuulnudki, et Püha Vaim on.”
Võib-olla pole sinagi kuulnud, et Püha Vaim on olemas.
Võib-olla oled püüdnud oma jõust saada heaks kristlaseks.
Oled omas jõus püüdnud saada pühaks ja heaks. See ei õnnestu.
See on täiesti võimatu ilma uuestisündimise ja Püha Vaimuta.
Piibel aga ütleb, et Jumal tahab valada Püha Vaimu igaühe üle,
kes seda vaid soovib ja tahab.
Ta tahab täita meid oma Püha Vaimuga,
kes on kui tuli, mis põletab kõik vana ära.
Kui Apt. 8:15 apostlid märkasid,
et oli neid, kes polnud täidetud Püha Vaimuga,
siis "need tulid kohale ja palvetasid samaarlaste eest,
et nad võtaksid vastu Püha Vaimu.
Siis panid apostlid oma käed nende peale
ja nad võtsid vastu Püha Vaimu."
Apt. 1:8 ütleb Jeesus: "vaid te saate väe Pühalt Vaimult,
kes tuleb teie üle, ja te peate olema minu tunnistajad."
Kui Püha Vaim tuleb meisse, siis me saame väe.
Püha Vaimu abiga
me võime saada võitu pattudest ja murda ahelad meie eludest.
Püha Vaimu jõu abil on kõik võimalik.
See käib iga uskliku kohta.
Piibel räägib sellisest asjast nagu Vaimu vili.
Vaimu vili on see, mis tuleb meisse usklikuks saades,
kui Jeesus tuleb meie südamesse elama.
Jeesuse omadused on kirja pandud Galaatia 5:22.
"Aga Vaimu vili on armastus, rõõm,
rahu, pikk meel, lahkus, headus, ustavus, tasadus, enesevalitsus."
Meie uuestisündinud loomuses on need vaimuviljad.
Teises kirjakohas öeldakse,
et Jumala armastus on välja valatud meie südameisse Püha Vaimu läbi.
Võib-olla sa ei teadnud seda,
et su sisemuses on uus vägi elada seda jumalikku elu.
Sul on nagu lihased, mis on olemas.
Mu kehas on palju erinevaid lihaseid.
Kui ma neid ei kasuta üldse, siis need ei arene ega saa tugevaks.
Nad ei saa mõjutada asju.
Vaimuviljadega on sama moodi.
Kui ma mõistan, et need on mu südames,
siis võin hakata armastama, võin lõpetada kartmise.
Ma ei pea kartma, armastus on mu südames,
hakkan pisut rohkem armastama kui enne,
minus on rõõm, rahu ja pikk meel.
Kui hakkan neid kasutama, siis need saavad tugevamateks.
Juba teadmisest, et need on minus, saavad need tugevamaks.
Kuulsin ühest kristlasest naisest, kes hakkas enadale rääkima:
"Ma olen kannatlik, minus on armastust!"
Algul ei tundunud midagi aga ta rääkis enesele kõiki neid vilju.
Muudkui rääkis ja Püha Vaim tugevdas neid temas.
Need hakkasid voolama ja toimima.
Jumal tahab ka sulle anda selle väe.
Kui sa pole kunagi kogenud Püha Vaimuga ristimist
ega täitunud Püha Vaimuga, siis nüüd on selleks aeg.
Aeg täituda Jumala väega!
Kui oled võtnud Jeesuse vastu,
siis oled juba uuesti sündinud, aga Jumal tahab anda sulle väe
võidelda pimeduse vastu ja vabaneda.
Sa ei muutu vaimseks robotiks vaid selleks,
kelleks Jumal on sind loonud.
Saad tõeliselt vabaks nii,
et sinu vaim valitseb ja sa võid elada vaba elu. Palvetame.
Tänu, Taevaisa, et Sa tahad
anda Püha Vaimu igaühele, kes seda sinult palub.
Issand, me palume praegu, et iga vaataja, kes tahab,
täituks Püha Vaimuga ja saaks Taevast muutvat tuld ja väge.
Tule Püha Vaim, tule Püha Vaim,
iga vaataja üle nüüd Jeesuse nimel!
Issand täida iga vaataja, kes seda Sinult anub,
nüüd oma Püha Vaimuga ja tee see imeline töö,
mida igaüks on igatsenud pikka aega.
Tule Püha Vaim ja täida Jeesuse nimel.
Halleluuja!
Tunnen, et Jumal tõesti tahab teha sinust selle,
mida oled kaua palunud. Püha Vaim tahab sind vabastada.
Mina tõesti tahan, ütleb Isa, et sa oled vaba!
"Ma tõesti tahan, et sa oled vaba!"
Halleluuja!
Jumal on hea.
Kui Teda teenime, siis Ta rõõmustab sellest.
Mõnikord ei tea, kuidas võiks teenida.
Igaüks meist võib olla evangeeliumi levitamas ja teha midagi.
Täna õhtul võid sinagi midagi teha.
Võid toetada TV7 tööd ja oma osaga viia Jumala riiki edasi.
Võid helistada TV7 Eesti kanali annetustelefoninumbril 900 1777
Kõne hind Eestis on 7 eurot.
Võid ka teha ülekande TV7 kontonumbritele,
mida näed peagi ekraanil.
Jumal õnnistagu sind, kui annad Jumala kuningriigi heaks!
Ole vaba, Jeesuse nimel! Aamen.
Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin